Onsdag eftermiddag er en 52-årig mand fra Læsø løsladt fra arresten i Frederikshavn og på vej hjem mod Læsø, efter han tirsdag eftermiddag blev anholdt for vold mod tjenestemand. Manden truede og slog landbetjenten på Læsø over armen med en jernstang, efter han havde smadret ruder i en bygning på øen. Det lykkedes efterfølgende landbetjenten at overmande gerningsmanden, som blev arresteret. Onsdag blev han så fremstillet i grundlovsforhør, men dommeren valgte at lade ham gå fri fra en varetægtsfængsling. Den dom har politiet kæret til landsretten som en af de kommende dage skal tage stilling til sagen. Politikommissær Jens Møller Søgaard fra Lokalpolitiet i Frederikshavn fortæller, at manden stadig er sigtet og vil blive straffet for vold mod tjenestemand. Den 52-årige har erkendt forholdet.

Referat:
52-årig mand er løsladt men stadig sigtet i sag om politivold på Læsø.